Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Veel üks vägivaldne päev -
Jeruusalemmas ja Läänekaldal jätkuvad kokkupõrked
palestiinlaste ja Iisraeli julgeoleku vahel.
Iisraeli Julgeolekuteenistus vahistas palestiinlaste Hamasi raku,
mis vastutas eelmise nädala Iisraeli abielupaari mõrva eest.
Iisraeli saabus kõnelustele kõrge Venemaa sõjaväelaste delegatsioon,
et koordineerida tegevus kokkupõrgete vältimiseks Süürias.
Jeruusalemmas ja Läänekaldal jätkusid kokkupõrked
palestiinlaste ja Iisraeli julgeoleku vahel.
Pinged kasvasid,
kui Petlemma lähedal tapeti väidetavalt palestiina nooruk.
IDF-i teatel puudus neil juhtumi kohta info ja nad tegid järelpärimisi.
Palestiinlased korraldasid noorukile matuserongkäigu.
Jeruusalemmas külastas peaminister Netanyahu ema ja last,
kes said haavata laupäevases pussitamisrünnakus
Jeruusalemma vanalinnas.
Enne teatas Iisraeli julgeolek, et vahistas palestiinlaste Hamasi raku,
mis vastutas eelmise nädala tulistamisrünnaku eest Nabluses,
kus abielupaar mõrvati nende nelja lapse silme all,
kelle vanused jäid kolme kuu ja üheksa eluaasta vahele.
Kiidan Iisraeli Julgeolekuteenistuse personali,
kes lahendas Henkinsite mõrva Nabluse lähedal.
Nad tegutsesid kiirelt ja tabasid mõrvarid.
Tegeleme terroristide ja ässitajatega karmilt.
Tegutseme kõigil rinnetel.
Tõime Juudasse ja Samaariasse neli kaitsejõudude pataljoni juurde
ja Jeruusalemma tuhandeid politseinikke.
Politsei läheb sügavamale araabia rajoonidesse, mis on uudne.
Lammutame terroristide kodud.
Lubame kasutada karme meetmeid kivi- ja tulepommiloopijate vastu.
See on vajalik Iisraeli kodanike julgeoleku valvamiseks.
Tulistamisrünnaku juurdlusega tuttava julgeolekuametniku sõnul
jäid lapsed ellu, kuna üks terrorist tulistas kogemata oma kaaslast,
mistõttu mehed põgenesid.
Islamirühmitus Hamas aga kiitis rünnakuid iisraellaste vastu,
nimetades vägivalda Läänekaldal kangelaslikeks operatsioonideks.
Hamas ülistab sangarlikke aktsioone
okupeeritud Läänekaldal ja Jeruusalemmas.
See on loomulik reaktsioon okupatsiooni kuritegudele al-Aqsas
ja asunike kuritegudele Läänekaldal. Peasüüdlane on Iisraeli okupatsioon.
Laupäeval Jeruusalemma vanalinnas toimunud rünnaku ohvrite
41-aastase rabi Nehemia Lavi ja 21-aastase sõduri Aharon Bennetti
matusetseremoonial Jeruusalemma kalmistul
osalesid ka Iisraeli president Rivlin ja tuhanded teised leinajad.
Viimase aja vägivallapuhang on tekitanud Iisraelis proteste.
Tuhanded paremaktivistid, asunikud ja nende toetajad
kritiseerisid valitsuse otsustamatust
võitluses palestiinlaste rünnakutega, et nende turvalisust tagada.
Olen siin, sest Iisraelis on lähipäevil olnud paar kohutavat terrorirünnakut.
Juute mõrvatakse vaid juudiks olemise eest.
Tahan juudi rahvale kaasa tunda ja oma solidaarsust avaldada. Aitab!
Teistel protestiüritustel õhutasid vasakaktivistid ja nende toetajad
peaministrit oma läbikukkumist tunnistama
ja tagasi astuma.
Valitsus pole teinud midagi Jeruusalemma elanike kaitsmiseks.
Ühelt poolt peaks kasutama karmimaid turvameetmeid
ja teiselt poolt jõudma kokkuleppele palestiinlastega.
Süüria konflikti teemal -
Iisraeli saabus kõnelustele kõrge Vene sõjaväe delegatsioon,
eesotsas Venemaa peastaabi ülema asetäitja Bogdanovskiga.
Kohtumistel Iisraeli julgeolekuväelastega,
keda juhtis IDF peastaabiülema asetäitja Golan,
arutati võimalusi vältida tahtmatuid intsidente
Süürias tegutsevate Vene vägede ja IDF vahel.
Vene delegatsiooni Iisraeli-visiit kestab kaks päeva,
mil arutatakse kahe riigi sõjalise koordinatsioonikomisjoni elluviimist,
mille peaminister Netanyahu ja Vene president Putin
kahe nädala eest Netanyahu Moskva-visiidi ajal luua otsustasid.
Vene Kaitseministeeriumi teatel sisenes Vene hävitaja
Süüria piiril mõneks sekundiks kogemata Türgi õhuruumi
seoses väidetavate ebasoodsate ilmastikutingimustega.
Nagu kaardilt näha,
asub Heymini õhubaas Süüria-Türgi piiri lähedal,
ligi 30 km kaugusel.
Teatud ilmatingimustel lähenevad lennukid lennuväljale põhjast.
Järgnenud intsident johtus
ebasoodsatest ilmatingimustest regioonis.
Ärge otsige siit mingeid vandenõuteooriaid.
USA mõistis koos NATO liitlastega hukka
Türgi õhuruumi rikkumise Venemaa poolt Süüria piiril
ja Türgi ähvardas Vene lennukid alla tulistada,
kui need peaksid veel Türgi õhuruumi sisenema.
See tekitas NATO ja Venemaa vahel otsese konfrontatsioonivõimaluse.
Venemaa, kes oli kaua aega välisriikide sekkumise vastu Süürias
ja blokeeris ÜRO Julgeolekunõukogu resolutsioonid,
aktiivne sekkumine Süürias on vastuoluline ja süvendab kriisi.
Türgi piirid on ka NATO piirid.
Rääkisime sellest venelastega kahepoolsetel kohtumistel,
kuid ka NATO peab Brüsselis kell 16:00 (14:00GMT) kohtumise,
et arutada Türgi õhuruumi rikkumist Venemaa poolt
ja teisi arenguid Süürias.
Kuulsime hommikul Venemaalt, et see oli eksitus,
nad austavad Türgi piire ja rohkem seda ei juhtu.
Türgi mängureeglid kehtivad kõigi lennukite suhtes,
olgu nad Süüria, Venemaa või teiste maade omad.
Türgi relvajõududele on antud selged juhised.
Tuumalepingust Iraaniga -
ÜRO peasekretär Ban Ki-moon
kohtus Iraani välisministri Zarifiga.
Nad arutasid tuumalepingut Iraani ja P5+1 vahel.
P5+1 on ÜRO Julgeolekunõukogu viis alalist liiget USA, Venemaa,
Hiina, Prantsusmaa, Inglismaa pluss Saksamaa.
ÜRO peasekretär kutsus asjaosalisi tuumalepet heas usus ratifitseerima.
Ban kordas sedagi, et Süüria konflikti ei saa sõjaliselt lahendada
ja kutsus Iraani mõju avaldama poliitilise lahenduse edendamiseks.
ÜRO peasekretär arutas Zarifiga ka teisi regionaalseid küsimusi,
kus Teheran mõju on avaldanud, sh Liibanonis, Jeemenis ja Iraagis
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri